cyanic-selkie/wikianc huggingface dataset:
মিকি জেমস
ট্রিশ স্ট্র্যাটাসের সাথে কাহিনীসূত্র (২০০৫-২০০৬)
তার নিজ নামেই, ১০ অক্টোবর ২০০৫ এ র তে অভিষেক করেন ডাব্লিউডাব্লিউই উইমেন'স চ্যাম্পিয়ন ট্রিশ স্ট্র্যাটাসে র অনেক বড় ভক্ত হিসেবে। এই দুই ডিভা বিভিন্ন ট্যাগ টিম ম্যাচে অংশ নেন যেখানে মিকির চরিত্রটি দিনে দিনে স্ট্র্যাটাসের সাথে পাগলপ্রায়ের মত হতে থাকে। তাদের এই কাহিনীতে একটি হেলোয়িন কস্টিউম প্রতিযোগিতা অনুষ্ঠিত হয় যেখানে জেমস স্ট্র্যাটাসের মত পোশাক পরিধান করেন এবং টাবু টুয়েসডে তে ফুলফিল ইয়র ফ্যান্টাসি ব্যাটাল রয়্যালে একই সময়ে নিজেকে এবং ভিক্টোরিয়া কে এলিমিনেট করে স্ট্র্যাটাসকে উইমেন'স চ্যাম্পিয়নশিপটি ধরে রাখতে সাহায্য করেন। এমনকি বিভিন্ন ম্যাচে স্ট্র্যাটাসের সিগ্ন্যাচার ফিনিশিং মুভগুলোও জেমস ব্যবহার করা শুরু করেন। ১২ ডিসেম্বর ভিক্টোরিয়াকে হারিয়ে জেমস ডাব্লিউডাব্লিউই উইমেন'স চ্যাম্পিয়নশিপের জন্য নাম্বার ওয়ান কন্টেন্ডার বিজয়ী হন, যে ম্যাচের বিজেতা নিউ ইয়ার'স রেভোলিউশনে স্ট্র্যাটাসের মুখোমুখি হবেন। পরবর্তীকালে, মিকি এবং স্ট্র্যাটাসের কাহিনী সমকামী তে রূপ নেয় এবং জেমস স্ট্র্যাটাসকে চুম্বন করে। পে-পার-ভিউ-এর চ্যাম্পিয়নশিপ ম্যাচে স্ট্র্যাটাসের নিকট জেমস পরাজিত হন।
হেরে যাওয়া সত্ত্বেও, জেমস স্ট্র্যাটাসের প্রেমে মুগ্ধই থাকে যা স্ট্র্যাটাসকে খুব বিব্রত করে। ৬ মার্চ ২০০৬ এ, স্ট্র্যাটাস জেমসের মুখোমুখি হয়ে বলেন তাদের দুজনের কিছু সময় দূরে থাকা উচিৎ।এরপর মিকি এশ্লে মাসারো কে কয়েকবার আক্রমণ করে কারণ এশ্লে তাকে পাগল বলেছিল। রয়্যাল রাম্বল পে-পার-ভিউ তে, জেমস মাজারোকে পরাজিত করে যে ম্যাচে উইমেন'স চ্যাম্পিয়ন স্ট্র্যাটাস ছিল বিশেষ অতিথি রেফারি। ঐ দিনও জেমস স্ট্র্যাটাসকে তার ভালোবাসা প্রকাশ করে। এক সপ্তাহ পরে র এ মাসারো তার প্রতিশোধ নেন।
উইমেন'স চ্যাম্পিয়ন (২০০৬-২০০৮)
১৪ আগস্ট জেমস ডাব্লিউডাব্লিউই উইমেন'স চ্যাম্পিয়নশিপ টি খালি করতে বাধ্য হন যখন লিটা তাকে বেল্টটি দিয়ে আঘাত করে। উইমেন'স চ্যাম্পিয়নশিপটি খালি এবং ট্রিস স্ট্র্যাটাসে র অবসর নেয়ার কারণে, নতুন চ্যাম্পিয়ন নির্ধারণের কারণে জেমসকে একটি ট্যুর্নামেন্টে অংশ নিতে হয়। ভিক্টোরিয়া এবং মেলিনা কে পরাজিত করে সাইবার সানডে র ফাইনালে উপনীত হন জেমস, যেখানে তিনি লিটার নিকট পরাজিত হন। এরপর জেমস ফেইস রূপ ধারণ করেন এবং লিটার সাথে কয়েকটি ম্যাচে লড়াই করেন যে ম্যাচগুলোতে ম্যাচ কি প্রকারের হবে তা নির্ধারণ করত লিটা যাতে জেমসকে আহত করতে পারন। সারভাইভর সিরিজে গিয়ে তাদের দুজনের দ্বন্দ্ব শেষ হয়, ম্যাচটি ছিল যে হারবে তাকে অবসর নিতে হবে, জেমস জয়ী হন এবং দ্বিতীয়বার উইমেন'স চ্যাম্পিয়নশিপ জিতেন। থাম্ব|২০০৭ সালে একটি ডাব্লিউডাব্লিউই [[:en:House show|হাউজ শো তে জেমস]] ২৯ জানুয়ারি ২০০৭ এ, মেলিনার সাথে তার দ্বন্দ্ব শুরু হয়, যখন উইমেন'স চ্যাম্পিয়নশিপের জন্য মেলিনা নাম্বার ওয়ান কন্টেন্ডার নির্বাচিত হন। ৫ ফেব্রুয়ারি সফলভাবে তার টাইটেল রক্ষা করার পরে, একটি মিক্সড ট্যাগ টিম ম্যাচে মেলিনা এবং জনি নাইট্রোর বিপক্ষে সুপার ক্রেজি র সাথে টিম গঠন করেন তিনি। জয়ের জন্য মেলিনা জেমসকে পিন দেওয়ার পরে, মেলিনা টাইটেলের রিম্যাচের জন্য জেমসকে চ্যালেঞ্জ দেয়। ১৯ ফেব্রুয়ারি মেলিনার নিকট জেমস তার উইমেন'স চ্যাম্পিয়নশিপ হারান, তাদের এই দ্বন্দ্বের কাহিনীতে ডাব্লিউডাব্লিউই-এর ইতিহাসে প্রথমবার মহিলাদের ফলস কাউন্ট এনিহোয়েয়ার ম্যাচে র আগ পর্যন্ত জেমস তার টাইটেলটি অর্জন করতে ব্যর্থ হন। এই ম্যাচের শেষের দিকে, জেমস টার্নবাকল থেকে পড়ে ঘাড়ে ব্যথা পান এবং ম্যাচটি খুব দ্রুতই শেষ করতে হয়। যদিও ঐ ম্যাচে জেমস ততটা গভীরভাবে আহত হননি।
র এ জেমসের ফটো অপ-এর সময়ে তার সাথে মেলিনার দ্বন্দ্ব আবার জ্বলে উঠে। ২৪ এপ্রিল প্যারিস, ফ্রান্সে একটি হাউজ শো তে মেলিনা এবং ভিক্টোরিয়ার বিপক্ষে উইমেন'স চ্যাম্পিয়নশিপের জন্য ট্রিপল থ্রেট ম্যাচে জয়ী হয়ে তৃতীয়বার উইমেন'স চ্যাম্পিয়নশীপ জিতেন। যেহেতু জেমস ভিক্টোরিয়াকে পিন দিয়েছিল মেলিনাকে না, তাই খুব দ্রুতই একটি রিম্যাচ সংগঠিত হয়, যে ম্যাচে মেলিনার নিকট জেমস পরাজিত হন। আর এটিই ছিল ডাব্লিউডাব্লিউই-এর ইতিহাসে সবচেয়ে কম সময়কালীন উইমেন'স চ্যাম্পিয়নশিপ রাজত্ব। পরে ব্যাকলেশে জেমস আবার রিম্যাচ পান, কিন্তু ব্যর্থ হন। ব্যাকলেশের পর, জেমসকে খুব কমই দেখা যায়, মাঝে মাঝে ট্যাগ ম্যাচে তবে একক প্রতিযোগিতায় তেমন একটা দেখা যায়না।২৬ নভেম্বর র এ, বেথ ফিনেক্সে র উইমেন'স চ্যাম্পিয়নশিপের জন্য মেলিনাকে হারিয়ে জেমস নাম্বার ওয়ান কন্টেন্ডার নির্বাচিত হন, ফলে আরমাগেডনে তাদের ম্যাচ সংগঠিত হয়, যে ম্যাচে ফেনিক্স তার টাইটেল রক্ষা করেন।
১৪ এপ্রিল ২০০৮ র এ, জেমস বেথ ফিনেক্সকে হারিয়ে চতুর্থবার উইমেন'স চ্যাম্পিয়নশিপ জিতেন। জাজমেন্ট ডে তে, ট্রিপল থ্রেট ম্যাচে মেলিনা এবং বেথকে হারিয়ে জেমস তার টাইটেল রক্ষা করেন। ২০০৮ এর মাঝামাঝি সময়ে, ফিনেক্সের সাথে তার আবার দ্বন্দ্ব বাঁধে, যখন তিনি কফি কিংস্টোনে র সাথে টিম গঠন করে ফিনেক্স এবং সান্তিনো মারেলা র বিপক্ষে সামারস্ল্যামে একটি ম্যাচে অংশ নেয় যে ম্যাচের শর্ত ছিল বিজয়ী দল আন্তঃমহাদেশীয় এবং উইমেন'স চ্যাম্পিয়নশিপ উভয়ই জিতবে। ঐ ম্যাচে মিকি এবং কিংস্টোন ফিনেক্স ও মারেলার নিকট পরাজিত হন। চ্যাম্পিয়নশিপ হারানোর পরে, জেমস টাইটেলের জন্য আও দুটি ম্যাচ খেলে কিন্তু তা অর্জন করতে ব্যর্থ হয়। নভেম্বরে সারভাইভর সিরিজে, জেমস বিজয়ী র ডিভা টিমের একজন ছিলেন যারা স্ম্যাকডাউনে র ডিভাদের ফাইভ-অন-ফাইভ এলিমিনেশন ম্যাচে পরাজিত করেন। মারিস দ্বারা এলিমিনেট হওয়ার আগে, মিশেল ম্যাককুল কে এলিমিনেট করেছিলেন তিনি। পরের মাসে আরমাগেডনে, জিলিয়ান হল, মারিস, ভিক্টোরিয়া এবং ন্যাটালিয়া র বিপক্ষে মারিয়া, মিশেল ম্যাককুল এবং কেলি কেলি র সাথে জেমস টিম গঠন করে জেতার প্রচেষ্টা চালিয়ে ব্যর্থ হয়।
ডিভাস চ্যাম্পিয়ন এবং লেকুলের সাথে দ্বন্দ্ব (২০০৯-২০১০)
বাম|থাম্ব|জুন ২০০৯ এ জেমস
রেসলমেনিয়া ২৫ এ ২৫ জনের ব্যাটাল রয়্যালে অংশ নেয়ার পরে, ডাব্লিউডাব্লিউই ডিভাস চ্যাম্পিয়ন মারিসে র সাথে তার দ্বন্দ্ব শুরু হয় যা চলে ২৬ জুলাই নাইট অফ চ্যাম্পিয়নস পর্যন্ত। ঐ দিন জেমস মারিসকে হারিয়ে প্রথমবার ডিভাস চ্যাম্পিয়নশিপ জিতেন এবং হয়ে যান দ্বিতীয় মহিলা কুস্তিগীর যিনি উইমেন'স এবং ডিভাস উভয় চ্যাম্পিয়নশিপ অর্জনকারী। পুরো গ্রীস্ম জুড়ে, র এর পর্বগুলোতে গেইল কিম এবং বেথ ফিনেক্সে এবং ৪ অক্টোবর হেল ইন অ্যা সেল পে-পার-ভিউতে আলিশা ফক্সে র বিপক্ষে মিকি সফলভাবে তার টাইটেল রক্ষা করেন। দুই সপ্তাহ পর র এ, প্রায় তিন মাস টাইটেল ধরে রাখা পর অবশেষে জিলিয়ান হলে র নিকট জেমস টাইটেলটি হারান। শো শেষে, র অতিথি উপস্থাপক ন্যান্সি ও'ডেল দ্বারা ডিভা ট্রেডে জেমস তার ক্যারিয়ারে প্রথমবার স্ম্যাকডাউন ব্র্যান্ডে ট্রেড হন।
২৩ অক্টোবর স্ম্যাকডাউনে লায়লা কে হারিয়ে জেমস স্ম্যাকডাউনে অভিষেক করেন। ৩০ অক্টোবর স্ম্যাকডাউনে, একটি বিতর্কিত ব্যাপার পরিলক্ষিত হয় যে, ডাব্লিউডাব্লিউই উইমেন'স চ্যাম্পিয়ন মিশেল ম্যাককুল এবং লায়লা লেয়কুল হিসেবে পরিচিত হচ্ছে। ২০ নভেম্বর স্ম্যাকডাউনে, লায়লাকে পরাজিত করার পর, ম্যাককুল জেমসকে একটি নাম দিল "পিগি জেমস", যা জেমসকে কাঁদিয়ে দেয়, যার ফলে নভেম্বর পে-পার-ভিউ সারভাইভর সিরিজে ফাইভ-অন-ফাইভ এলিমিনেশন ট্যাগ টিম ম্যাচ অনুষ্ঠিত হয়, যে ম্যাচে জেমসের টিম জয়ী হয়, যেখানে জেমস এবং মেলিনা শেষ পর্যন্ত টিকে থাকে। ৪ ডিসেম্বর স্ম্যাকডাউনে, একটি ট্রিপল থ্রেট ম্যাচে বেথ ফিনেক্স এবং ন্যাটালিয়া কে হারিয়ে ম্যাককুলের উইমেন'স চ্যাম্পিয়নশিপের জন্য নাম্বার ওয়ান কন্টেন্ডার নির্বাচিত হন। পরের সপ্তাহে, টিএলসিঃ টেবিলস, ল্যাডারস এবং চেয়ারস পে-পার-ভিউ তে চ্যাম্পিয়নশিপের জন্য জেমস ম্যাককুলকে চ্যালেঞ্জ দেয়, কিন্তু লায়লার হস্তক্ষেপের কারণে জেমস পরাজিত হন। তাদের এই দ্বন্দ্ব ৩১ জানুয়ারি ২০১০ রয়্যাল রাম্বল পর্যন্ত এগোয়, যেখানে ম্যাককুল অবশেষে মাত্র ২০ সেকেন্ডে ম্যাককুলকে পরাজিত করে পঞ্চম বার উইমেন'স চ্যাম্পিয়ন হন এবং ইতিহাসে হয়ে যান ট্রিশ স্ট্র্যাটাসের পর দ্বিতীয় মহিলা কুস্তিগীর যিনি পুরনো উইমেন'স চ্যাম্পিয়নশিপটি সবচেয়ে বেশি দিন ধরে রাখেন। পরের সপ্তাহগুলোতে, তাদের এই শত্রুতায় স্ম্যাকডাউন পরামর্শদাতা ভিকি গারেরো কে পরিচয় করিয়ে দেয়া হয়, যিনি লেয়কুলের পক্ষ নেন। ২৬ ফেব্রুয়ারি স্ম্যাকডাউনে, ম্যাককুল জেমসের উইমেন'স চ্যাম্পিয়নশিপের জন্য রিম্যাচ চান, যে ম্যাচে গারেরো থাকবে বিশেষ অতিথি রেফারি। গারেরো জেমসকে চড় মারার পরে ম্যাককুল তাকে পিন দিয়ে আবার টাইটেল অর্জন করেন।
নভেম্বর ২০১৩ এ, এক সপ্তাহের জন্য জেমস ওরলেন্ডো ,ফ্লোরিডা তে ডাব্লিউডাব্লিউই পার্ফরম্যান্স সেন্টারে অতিথি প্রশিক্ষক হিসেবে কাজ করেছিলেন, যেখানে তিনি এনএক্সটি-র মহিলা কুস্তিগীরদের প্রশিক্ষণ দিয়েছিলেন। ঐ সপ্তাহেই টাম্পা, ফ্লোরিডা র এনএক্সটি-র লাইভ ইভেন্টে অংশও নিয়েছিলেন।
স্বাধীন সার্কিটে ফিরে আসা (২০১০-২০১৬)
২০১০ এর এপ্রিলে ওয়ার্ল্ড রেস্লিং কাউন্সিল (ডাব্লিউডাব্লিউসি) এর অংশ হিসেবে আবারও স্বাধীন সার্কিটে ফিরে আসেন, ওডিবি এবং ক্রিস্টোফার ড্যানিয়েলসে র টিমকে হারাতে কারলিটো র সাথে টিম গঠন করেন। ড্যানিয়েলসকে পিন দিয়ে জেমস জিতে যান। ১১ জুলাই, একক ম্যাচে ওডিবিকে জেমস পরাজিত করেন।ঐ মাসের শেষ দিনে, জেমস ম্যারিল্যান্ড চ্যাম্পিয়নশিপ রেস্লিং (এমসিডাব্লিউ) এ ফিরে আসেন এবং জেতার চেষ্টায় মিয়া ইমে র সাথে লড়াই করেন। পরের মাসে, তিনি মারসিডিজ মার্টিনেজে র বিপক্ষে উইমেন'স সুপারস্টারস আনসেন্সরড (ডাব্লিউএসইউ) চ্যাম্পিয়নশিপ লড়েন, কিন্তু ব্যর্থ হন। এছাড়াও তিনি ডরি ফাঙ্কের প্রমোশনে ফিরে আসেন এবং !ব্যাং! টিভির জন্য একটি ট্যাগ টিম ম্যাচ রেকর্ড করেন। ডরি ফাঙ্ক জুনিয়রে র একটি ম্যাচে জেমস তাকে সঙ্গ দেন এবং !ব্যাং! টিভির সেনাদের প্রতি শ্রদ্ধার এক অনুষ্ঠানে দ্যা ষ্টার স্প্যাঙ্গল্ড ব্যানার গানটি গান। ১৮ সেপ্টেম্বর, ওয়েন্টর্থ, নোর্থ ক্যারোলিনা য় অনুষ্ঠিত সাউথার্ন ক্যালিফোর্নিয়া রেস্লিং এসোসিয়েশনের (এসসিডাব্লিউএ) কেইজড ইভেন্টে (যেখানে সব ম্যাচই খাঁচা ম্যাচ ছিল), এসসিডাব্লিউএ লেডিস টাইটেলের জন্য ওডিবি, পার্সিফোন এবং ক্রিশটিন ফ্লেকের মধ্যে অনুষ্ঠিত ম্যাচে বিশেষ অতিথি রেফারি হিসেবে ছিলেন জেমস।
২০১১-র শুরুর দিকে, কোভে প্রচারে জেমসকে দেখা যায়। ৩০ এপ্রিল অল অর নাথিং ৫ এ, হান্নাহ ব্লোসম কে পরাজিত করে জেমস প্রথমবার কোভে প্রো উইমেন'স চ্যাম্পিয়ন হন। টিএনএ তে থাকালীন সময়ে, স্বাধীন রেস্লিং-এর প্রচারে আসেন যেমন প্রো চ্যাম্পিয়নশিপ রেস্লিং, লিজেন্ডস অফ দ্যা রিং, নর্থইষ্ট রেস্লিং এবং ন্যাশনাল রেস্লিং সুপারষ্টারস। ১১ নভেম্বর ২০১১ এ, নবাগত জেসি বেলে স্মুথারসে র নিকট জেমস তার কোভে প্রো উইমেন'স চ্যাম্পিয়নশিপটি হারান।
১৫ সেপ্টেম্বর ২০১২ তে আয়ার স্কটল্যান্ডে প্রো রেস্লিং এলিটের (পিডাব্লিউএ) অনুষ্ঠান হিস্টোরি ইস বর্নে অভিষেক করেন, যেখানে তিনি কেয় লি রে-এর সাথে লড়াই করেন যা নো কন্টেস্টে শেষ হয়। ম্যাচ শেষে, জেমস রে-এর সাথে টিম গঠন করে কার্মেল এবং নিকি স্টোর্ম-এর বিপক্ষে ম্যাচ খেলে জয়লাভ করেন। পরের রাতে, জেমস কার্মেলের বিপক্ষে লড়াই করে জয়লাভ করেন। ২০ জুলাই ২০১৩ তে প্রো রেস্লিং এলিটের দ্বিতীয় বর্ষপূর্তির অনুষ্ঠান এলিট ব্রো-তে ফিরে আসেন এবং নিকি স্টোর্মের বিপক্ষে ম্যাচে জয়লাভ করেন। ২১ সেপ্টেম্বর, এডিসন, নিউ জার্সি তে রেস্লিং স্প্যাক্ট্যাকুলার ২ অল-ফিম্যাল ইভেন্টে আরো কিছু সাবেক ডাব্লিউডাব্লিউই এবং টিএনএ মহিলা কুস্তিগীর অ্যাঞ্জেলিনা লাভ, ক্যাটারিনা ওয়াটারস, রসিতা এবং ব্রুক এডামস কে নিয়ে উপস্থিত হন। জেমস এবং লাভ মেইন ইভেন্টে খেলেন, যে ম্যাচে ক্যান্ডিস মিশেল থাকে অতিথি রেফারি। এই ম্যাচে ভ্যালভেট স্কাই-এর সাহায্যে লাভ জেমসকে পিন দিয়ে জয়লাভ করেন। আগস্ট ২০১৩ তে, বিগ টাইম রেস্লিং এ ফিরে আসেন যেখানে বিভিন্ন তারিখ এবং জায়গায় রেবি স্কাই এর সাথে লড়াই করেন এবং সবগুলো ম্যাচেই জয়লাভ করেন। ১২ অক্টোবর, ব্রিস্টোল, কানেক্টিকাটে কুইবেকের মিডিয়ানকে পরাজিত করার প্রচারে দেখা যায়। ৮ ফেব্রুয়ারি ২০১৪ তে, জেমস আবার ম্যারিল্যান্ড চ্যাম্পিয়নশিপ রেস্লিং এ ফিরে আসেন, যখন এমসিডাব্লিউ-এর বার্ষিকী ২০১৪ এর অনুষ্ঠান চলছিল জপ্পা, ম্যারিল্যান্ডে। সেখানে তিনি অ্যাঞ্জেলিনা লাভের বিপক্ষে ম্যাচ খেলেন, যা প্রচার করা হয়েছিল "ব্যাটাল অফ দ্যা বোম্বশেলস" নামে। যদিও ম্যাচটি একক ম্যাচ ছিল, কিন্তু এমসিডাব্লিউ-এর রিনি মিশেলস এবং জেসি কায়েসের শত্রুতাও এই ম্যাচের মধ্যে চলে আসে, যার ফলে ম্যাচটি ট্যাগ টিম ম্যাচে রূপ নেয়। ঐ ম্যাচে মিকি এবং মিশেল অ্যাঞ্জেলিনা এবং কায়েসের মুখোমুখি হন এবং জেমস এবং মিশেল জয়লাভ করেন।
২৫ এপ্রিল ২০১৪ তে, পশ্চিম ভার্জিনিয়া র বার্কেলে স্প্রিংস হাই স্কুল থিয়েটারে, কোভে তৃতীয় বার্ষিক হল অফ ফেইম ইন্ডাকশন সিরিমনির শিরোনাম হন, যেহেতু তিনি কোভে প্রো হল অফ ফেইম ক্লাস অফ ২০১৪ তে অভিষিক্ত হন। পরের দিন, কোভে প্রো টিভিতে ১৭ মে ১৫৪ তম পর্বে প্রচারিত অল অর নাথিং ৮ ইভেন্টে এক সাক্ষাৎকার চলাকালে অ্যাম্বার রোড্রিগাজ জেমসকে বাধা দেন, যিনি জেমসের গর্ভাবস্থা নিয়ে উপহাস করেন এবং তাকে উত্ত্যক্ত করার জন্য একটি পাই দেন, যার পরিবর্তে জেমস ঐ পাইটিকে অ্যাম্বারের মুখে মেখে দেন।জেমসের রক্ষার্থে জেসি বেলে স্মুথার্স আসেন এবং রোড্রিগাজের সাথে লড়াই শুরু করেন, এরপর নিরাপত্তা বাহিনী জেমসকে সরিয়ে নিয়ে যান। বাচ্চা জন্ম দেয়ার দুই মাস পরে, ৩০ নভেম্বর কুইন্স অফ কমব্যাট ৩ তে রিং এ ফিরেন, যেখানে তিনি টেসা ব্ল্যানচার্ডকে পরাজিত করেন। ১৬ মে, জেমস ফার্স্ট এস্টেট চ্যাম্পিয়নশিপ রেলসিং (১সিডাব্লিউ) এ অভিষেক করেন, যেখানে তিনি ১সিডাব্লিউ উইমেন'স চ্যাম্পিয়নশিপের জন্য ক্যাসি কার্লিস্লি কে চ্যালেঞ্জ করে ব্যর্থ হন এবং ডিসকোয়ালিফিকেশনের মাধ্যমে হেরে যান।
২ সেপ্টেম্বর ২০১৬, জেমস চিকারা তে অভিষেক করেন এবং ২০১৬ কিং অফ ট্রায়োস ট্যুর্নামেন্টে অংশ নেন, তার টিমের নাম ছিল অরিজিনাল ডিভাস রেভোলিউশন এবং তার সাথে ছিল জ্যাজ ও ভিক্টোরিয়া। প্রথম রাউন্ডে তারা টিম শীমার (ক্যান্ডিস লিরেয়, ক্রেজি ম্যারি ড্যাবসন এবং সলো ডার্লিং) কে পরাজিত করেন। পরের দিন, দ্যা ওয়ারিয়র্স থ্রি (অলেগ দ্যা ইউসার্পার, প্রিন্সেস কিম্বার লি এবং থান্ডার ফ্রগ) দ্বারা টিম অরিজিনাল ডিভাস রেভোলিউশন এলিমিনেট হন।
ম্যাডিসন রেইনের সাথে দ্বন্দ্ব (২০১০-২০১১)
২২ সেপ্টেম্বর ২০১০ এ, টোটাল ননস্টপ অ্যাকশন রেস্লিং (টিএনএ) তে জেমস চুক্তিবদ্ধ হন। ৭ অক্টোবর ইম্প্যাক্ট! এর বিশেষ পর্ব বিফোর দ্যা গ্লোরি-র প্রচারে আসেন, যখন তিনি বাউন্ড ফোর গ্লোরি অনুষ্ঠানে অ্যাঞ্জেলিনা লাভ, ভ্যালভেট স্কাই, ম্যাডিসন রেইন এবং তারা-র মধ্যকার টিএনএ নকআউটস চ্যাম্পিয়নশিপ ম্যাচের বিশেষ অতিথি রেফারি ছিলেন।
অ্যাসটেরিক্স
অ্যাস্টেরিক্স বা অ্যাস্টেরিক্সের অভিযান (Astérix or Astérix le Gaulois, IPA:asteʁikslə ɡolwa) রনে গোসিনি লিখিত এবং আলবেয়ার উদেরজো কর্তৃক চিত্রিত (১৯৭৭ সালে গোসিনির মৃত্যুর পর উদেরজো লেখার দায়িত্বও গ্রহণ করেন), ফরাসি ভাষায় লিখিত কমিক বই। পিলট নামে এক ফরাসি পত্রিকায় ২৯শে অক্টোবর, ১৯৫৯ সালে এটি প্রথম প্রকাশিত হয়। ২০১৩ সালে উদেরজো যখন তার অংশ হেচেটের কাছে বিক্রয় দেয় তখন এর দায়িত্ব জিন-ইয়েভেস ফের্রি (কাহিনী) এবং ডিডিয়ার কনরাড (চিত্রাঙ্কন) এর অর্পিত হয়। ২০১৭ সালের শেষাবধি পর্যন্ত এর মোট ৩৭ টি কার্টুন বই বের হয়েছে।
সারা পৃথিবীতে অ্যাস্টেরিক্স-এর কাহিনীগুলো ফ্রাঙ্কো-বেলজিয়ান কমিক বইগুলোর মধ্যে সর্বাধিক জনপ্রিয়, এ কাহিনীগুলো মোটামুটি ১১১টি ভাষায় অনূদিত হয়েছে।
এই বিশাল জনপ্রিয়তার কারণে কিছু বই ১৩ টি সিনেমায় রূপান্তরিত করা হয়েছে; যার মাঝে ৯ টি অ্যানিমেটেড (কার্টুন) আর চারটি সিনেমা। এছাড়া এর চরিত্রের উপর নির্ভর করে বেশ কিছু গেমস ও প্যারিসের কাছে ‘পার্ক অ্যাস্টেরিক্স’ নামক একটি থিম পার্ক তৈরি করা হয়েছে। ২০১৭ সাল পর্যন্ত এই ৩৭ কাহিনী ৩৭০ মিলিয়ন কপি বিক্রি হয়েছে সারা বিশ্বে। যার ফলশ্রুতিতে লেখকদ্বয় ফ্রান্সের বর্হিবিশ্বের সেরা লেখক হিসেবে স্থান পেয়েছেন।
ইতিহাস
অ্যাস্টেরিক্সের কাহিনীগুলো লেখার আগে, গোসিনি ও উদেরজো তাদের আউম্পাহ-পাহ, নামক আরেকটি চিত্রকাহিনীর মাধ্যমে বেশ সাফল্য অর্জন করেছিলেন। এ কাহিনীটি টিনটিন পত্রিকায় ধারাবাহিকভাবে ছাপানো হতো।.
অ্যাস্টেরিক্স প্রথম ধারাবাহিকভাবে বের হওয়া শুরু হয় পিলট পত্রিকায়, এবং প্রথম সংখ্যাটি বের হয় ২৯ অক্টোবর ১৯৬৯। ১৯৬১ সালে প্রথম বই আকারে বের হয় অ্যাস্টেরিক্স দা গল। এর পর থেকে সাধারণত প্রতি বছর একটি করে বই প্রকাশিত হতে শুরু করে ।
উদেরজো প্রথম যখন রেখাচিত্র অঙ্কন করেন তখন গল যোদ্ধাদের বৈশিষ্ট্য মোতাবেক অ্যাস্টেরিক্সকে বিশাল আকৃতির একজন শক্তিশালী যোদ্ধা হিসেবে চিত্রিত করেন। কিন্তু গোসিনির চিন্তাধারা ছিল অন্যরকম। তিনি অ্যাস্টেরিক্সকে একজন ক্ষুদ্রাকৃতির বুদ্ধিমান যোদ্ধা হিসেবে কল্পনা করেছিলেন, যে শক্তির চাইতে বুদ্ধিমত্তাকে বেশি ব্যবহার করবে। তথাপি, উদেরজো মনে করেছিলেন এরকম ক্ষুদ্রাকৃতির নায়কের প্রয়োজন একজন অনুজ্জ্বল কিন্তু শক্তিশালী সহচর। ধারণাটি গোসিনির কাছেও ভালো লেগেছিল। আর তাই জন্ম নিলো ওবেলিক্স। যদিও এসময় অ্যাস্টেরিক্সের জনপ্রিয়তা ধীরে ধীরে বেড়েই চলেছিল, কিন্তু অর্থনৈতিক সমস্যার কারণে পিলটের প্রকাশনা বন্ধ হয়ে যায়। এসময় পিলটকে জর্জ দারগদ কিনে নেয়।
গোসিনির মৃত্যুর পর পাঠকদের অনুরোধে উদেরজো নিজেই কাহিনীর ধারাবাহিকতা রক্ষা করতে শুরু করেন। কিন্তু কমিকটির প্রকাশনা কিছুটা অনিয়মিত হয়ে পড়ে। এই কাহিনীর বেশির ভাগ সমালোচক এবং ভক্তরা গোসিনির লেখাকেই পছন্দ করত। উদেরজো এসময় লে এডিশন Albert-René নামে নিজের একটি প্রকাশনা সংস্থা খোলেন। সেখান থেকে পরবর্তীতে উদেরজো নিজের লেখা এবং অঙ্কিত বইগুলি ছাপানো হয়। যদিও, দারগদ, সর্বপ্রথম কাহিনীগুলোর প্রকাশক, তারা প্রথম ২৪টি কাহিনী যার লেখক উদেরজো এবং গোসিনি দু’জনেই, সেগুলো প্রকাশের স্বত্ব রেখে দিয়েছিল। ১৯৯০ সালে লেখকদ্বয়ের পরিবার স্বত্ব ফেরত পাবার জন্য দারগদের বিরুদ্ধে মামলা করার সিদ্ধান্ত নেয়। ১৯৯৮ সালে দীর্ঘস্থায়ী এক মামলার পর দারগদ কাহিনীগুলো প্রকাশ এবং বিক্রি করবার অধিকার হারিয়ে ফেলে। উদেরজো পরবর্তীতে আলবার্ট-রেন এর পরিবর্তে হ্যাচেটের কাছে স্বত্ব বিক্রয় করে দিলেও নতুন কাহিনী প্রকাশনার স্বত্ব আলবেয়ার উদেরজো (৪০%), সিলভিয়া উদেরজো (২০%) এবং অ্যান গোসিনি (৪০%) কাছেই রয়ে যায়।
যদিও উদেরজো প্রথমে ঘোষণা দিয়েছিলেন তাঁর মৃত্যুর পরে এর আর কোন নতুন কাহিনী লেখা হবে না, যে ধরনের অনুরোধ অ্যার্জে করে যান তার বিখ্যাত টিনটিনের অভিযান সম্পর্কে, কিন্তু ২০০৮ সালের ডিসেম্বরে হ্যাচেটের কাছে তার অংশ বিক্রয় (যারা তার কোম্পানি অধিগ্রহণের মাধ্যমে কমিক্সের স্বত্বের মালিকানা লাভ করেছে) করার পর তার মনোভাবের পরিবর্তন ঘটে। এর ফলে দু’পরিবারের মধ্যে মনোমালিন্যের সৃষ্টি হয় ।
ফ্রান্সের দৈনিক পত্রিকা ল্য মোঁদ এর কাছে লেখা এক চিঠির মাধ্যমে উদেরজো নিজের মেয়ে সিলভিয়া তার বাবার পারিবারিক প্রকাশনা কেন্দ্র বিক্রয় এবং তার মৃত্যুর পরেও অ্যাস্টেরিক্সের কাহিনী বের করার সিদ্ধান্তের বিরুদ্ধে আক্রমণ চালিয়েছেন। তিনি লিখছেন, “...অ্যাস্টেরিক্সের সহলেখক, গল যোদ্ধাদের সাথে বিশ্বাসঘাতকতা করে আজ যোগ দিয়েছে রোমানদের সাথে- যারা শুধু কলকারখানা আর পয়সা বোঝে।” অ্যানে গোসিনি অবশ্য তার স্বত্ব একই সময়ে বিক্রয় এবং নতুন প্রকাশনা চালিয়ে যাবার অনুমতি দেন। কয়েকমাসের মধ্যেই উদেরজো নতুন কাহিনী রচনার কাজে তিনজন অঙ্কনশিল্পী, যারা তার সাথে অনেক দিন ধরে কাজ করেছিল তাদেরকে নিয়োগ দেন।
গ্রন্থতালিকা
১ - ২৪, ৩২ এবং ৩৪ নম্বর বইগুলো উদেরজো ও গোসিনি একসাথে লিখেছিলেন। ২৫ – ৩১ এবং ৩৩ নম্বর বইগুলো উদেরজোর একার লেখা এবং আঁকা। ব্যবহৃত তারিখ প্রথম প্রকাশের উপর নির্ভর করে দেয়া হয়েছে এবং এখানে মূল ফরাসী নামের পরিবর্তে ইংরেজি নাম ব্যবহার করা হয়েছে।
অ্যাস্টেরিক্স কঙ্কারস রোম (Asterix Conquers Rome) গল্পটি অ্যানিমেটেড কাহিনী দা টুয়েলভ টাস্ক অভ অ্যাস্টেরিক্স (The Twelve Tasks of Asterix) চিত্র থেকে অভিযোজন করা হয়েছে। বইটি ১৯৭৬ সালে প্রকাশিত হওয়ায় কাহিনীটাকে অ্যাস্টেরিক্সের ২৩তম গল্প হিসেবে বলা যেতে পারে। কিন্তু বইটি পরবর্তীতে খুব একটা প্রকাশিত হয় নি বলে মূল কাহিনীর অংশ নয় canonical বলে বিবেচিত হয়। বইটির ইংরেজি অনুবাদ ‘অ্যাস্টেরিক্সের বার্ষিকী ১৯৮০’ ছাড়া মাত্র একবারই সঙ্কলন আকারে বের হয়েছিল ১৯৮৪ সালে।
এছাড়া ২০০৭ সালে লে এডিশন আলবার্ট রেন Astérix et ses Amis নামে একটি শ্রদ্ধাজ্ঞাপক সঙ্কলন বের করে, এই বইটি নানারকম ছোট গল্প (এক থেকে চার স্ট্রিপের মধ্যে) অবলম্বনে রচিত হয়েছিল। বইটি ইউরোপীয় ৩৪জন বিখ্যাত চিত্র-কাহিনীকারের (Comics Artists) পক্ষ থেকে উদেজোর ৮০তম জন্মবার্ষিকী উপলক্ষে একটি শ্রদ্ধা জ্ঞাপক বই ছিল। বইটি নয়টি ভাষায় অনূদিত হয়ে থাকলেও এখন পর্যন্ত ইংরেজিতে অনূদিত হয়নি।
ভাষান্তর
অ্যাস্টিরেক্সের ৩৭টি বই (একটি ছোট গল্পের সঙ্কলন সহ) বিশ্বের ১১১টি ভাষা, উপভাষা এবং আঞ্চলিক কথ্য ভাষায় অনূদিত হয়েছে। মূল ফরাসি ভাষাকে বাদ দেবার পরে যে কটি ভাষায় বইগুলি পাওয়া যায় সেগুলো হলো, এস্তোনিয়ান, ইংরেজি, চেক, ডাচ, জার্মান, গ্যালিসিয়ান, ড্যানিস, আইসল্যান্ডিক, নরোয়েজিয়ান, সুইডিস, ফিনিস, স্প্যানিস, ক্যাটালান, বাস্ক, পর্তুগীজ (ব্রাজিলীয় পর্তুগীজ সহ), ইতালীয়, আধুনিক গ্রিক, হাঙ্গেরিয়ান, পোলিস, রোমানিয়ান, তার্কিস, স্লভেন, বুল্গেরিয়ান, সার্বিয়ান, ক্রোয়েসিয়ান, লাতভিয়ান, ওয়েলস। আধুনিক ইউরোপের দেশগুলোর ভাষা ছাড়াও বিবিধ কিছু ভাষাতেও এর কাহিনী অনুবাদ করা হয়েছে, যেমন, এস্পারা্নটো, ইন্দোনেশিয়ান, পার্সিয়ান, ম্যান্দারিন(চাইনিজ), কোরিয়ান, জাপানি, বাংলা, আফ্রিকান, আরবী, হিন্দি, হিব্রু, ফ্রিসিয়ান, লাতিন, রোমানস্ক, ভিইয়েতনামিজ, সিনহালা (সিংঘালিজ) এবং পৌরাণিক গ্রিক।
ফ্রান্স, ফিনল্যান্ড, পোল্যান্ড এবং বিশেষ করে জার্মানিতে বেশ কিছু বই বিভিন্ন উপভাষা এবং আঞ্চলিক কথ্য ভাষায় ভাষান্তরিত হয়েছে, যেমন, ফ্রান্সের আলসাতিয়ান, ব্রেটন, টিমি (পিকার্ড); জার্মানির বাভারিয়ান, সোয়াবিয়ান এবং নিচুশ্রেণির জার্মান; পোল্যান্ডে কাসুবিয়ান এবং সিলেসিয়ানিন; এবং ফিনল্যান্ডের সাভো, ক্যারেলিয়া, রওমা অঞ্চলের কথ্য ভাষায় অনূদিত হয়েছে। এছাড়া, পর্তুগালে, অ্যাস্টেরিক্সের প্রথম সংখ্যার 'অ্যাস্টেরিক্স দা গল' এক বিশেষ সংস্করণটি স্থানীয় ভাষা মিরান্ডিযে প্রকাশ করা হয়েছে।. গ্রিসে অনেকগুলি সংখ্যাই ক্রেটান গ্রিক, কিপ্রিয়ট গ্রিক এবং পন্টিক গ্রিক কথ্য ভাষায় এবং পৌরাণিক গ্রিক ভাষায় প্রকাশ করা হয়। শ্রিলঙ্কায় সিঙ্গহালা ভাষায় রূপান্তরিত হয়েছে। এটাই একমাত্র আন্তর্জাতিক কমিক্স বই যা প্রথমবারের মত শ্রিলঙ্কায় অনুবাদ সত্ত্বেও কাহিনীর মৌলিকতা ধরে রাখতে পেরেছে।.
ইতালীয় ভাষায় অনূদিত বইগুলিতে দেখা যায় গলেরা সাধারণত ইতালীয় ভাষায় কথা বলছে আর রোমান সৈন্যরা রোমান ভাষা ব্যবহার করছে।
ইংরেজি অনুবাদ
বইগুলিকে ব্রিটিশ ইংরেজিতে অনুবাদ করেছেন ডেরেক হকরিজ এবং অ্যান্থিয়া বেল । তাদের অনূদিত বইগুলো প্রকাশ করে ব্রকহ্যাম্পটন প্রেস ১৯৬৯ সালে।
অন্য মাধ্যমে অভিযোজন
কাহিনীগুলো বিভিন্ন মাধ্যমে অভিযোজিত হয়েছে।
গেমস
বিভিন্ন কম্পিউটার গেম নির্মাতা প্রতিষ্ঠান বিভিন্ন সময়ে ভিন্ন ভিন্ন মাধ্যমের জন্য গেমস বের করেছে। যেমনঃ
থিম পার্ক
পার্ক অ্যাস্টেরিক্স, প্যারিস থেকে ২২মাইল উত্তরে অবস্থিত একটি অ্যাস্টেরিক্সের ধারা অণুকরণে নির্মিত থিম পার্ক। ১৯৮৯ সালে এটি চালু হয়, এখানে বছরে প্রায় ১.৬ মিলিয়ন লোক বেরাতে আসে।
দ্য ফ্রিহুইলিং বব ডিলান
দ্য ফ্রিহুইলিং বব ডিলান আমেরিকান গায়ক ও গীতিকার বব ডিলানের দ্বিতীয় স্টুডিও অ্যালবাম। এটি কলম্বিয়া পিকচার্স কতৃর্ক ১৯৬৩ সালের মে মাসে প্রকাশিত হয়। তার প্রথম অ্যালবাম বব ডিলানে মাত্র দুটি মৌলিক গান ছিল কিন্তু এই অ্যালবামের ১৩টি গানের ১১টিই ডিলান নিজে লেখেছেন।
গানের তালিকা
প্রায় সবকটি গানই লিখেছেন বব ডিলান:
প্রথমদিকে এই অ্যালবামে আরো চারটি গান ছিল যেগুলো পরে কলম্বিয়া পিকচার্স বাদ দিয়ে দেয়। গানগুলোঃ রকস এন্ড গ্রেভাল, লেট মি ডাই ইন মাই ফুটস্টেপ, গেমব্লিং ওইলি’স ডেড ম্যান’স হেন্ড, টকিং জন ব্রিচ ব্লুস। দ্য ফ্রিহুইলিং অ্যালবামের আগের ভার্সনটি এখন আর পাওয়া যায়না বললেই চলে।
অ্যালবামের অরজিনাল গানগুলো হলো,
মীনু হক
মীনু হক (বিবাহ-পূর্ব নামঃ মীনু বিল্লাহ) একজন বাংলাদেশী নৃত্যশিল্পী এবং কোরিওগ্রাফার। তিনি ওড়িশি নৃত্যে বিশেষ দক্ষ।
প্রাথমিক এবং কর্মজীবন
হক ৫ বছর বয়সে নাচ শুরু করেন। তিনি দুলাল তালুকদারের প্রশিক্ষিত ছিলেন। পরে তিনি ১৯৬৭ সালে বুলবুল ললিতকলা একাডেমি তে যোগদান করেন। ১৯৬৮ সালে তিনি মতিঝিল গার্লস হাই স্কুল থেকে ম্যাট্রিক্স সম্পন্ন করেন।
১৯৭১ সালে বাংলাদেশের মুক্তিযুদ্ধ চলাকালে হক ভারতের আগরতলা (ফিল্ড সেক্টর ২), বিশ্রমগঞ্জে নার্স হিসেবে কর্মরত ছিলেন। ১৯৭৭ সালে তিনি ঢাকা বিশ্ববিদ্যালয়ের মনোবিজ্ঞানে মাস্টার্স সম্পন্ন করেন। তিনি বাংলাদেশ নৃত্যশিল্পী সমিতির সাথে যুক্ত। তিনি ১৯৯৭ সালে পল্লবী ডান্স সেন্টার নামক একটি ওড়িশি নাচের স্কুল প্রতিষ্ঠা করেন।
ব্যক্তিগত জীবন
তিনি শহীদুল হককে বিয়ে করেছেন। একসঙ্গে তাদের দুই পুত্র আছে।. অভিনেত্রী শিমূল ইউসুফ তার বোন তার আরেক বোন সারাহ মাহমুদ সঙ্গীত শিল্পী আলতাফ মাহমুদকে বিয়ে করেছিলেন।
পুরস্কার ও সম্মননা
তিনি শিল্পকলায় অনন্য অবদানের স্বীকৃতি স্বরূপ ২০১৮ সালে একুশে পদক লাভ করেন।
কার্দজালি পৌরসভা
থাম্ব|কার্দজালি প্রদেশের মধ্যে কার্দজালি পৌরসভা কার্জহালি পৌরসভা হল বুলগেরিয়ার কার্দজালি প্রদেশের একটি পৌরসভা। এর প্রশাসনিক কেন্দ্র হল কার্দজালি।
জাতিগত গোষ্ঠী
২০১১ সালের আদমশুমারি অনুসারে, কার্দজালি পৌরসভায় মোট জনসংখ্যার বেশিরভাগ জাতিগতভাবে তুর্কি (৫৫.৫%) এবং বুলগেরীয় (৪০.৫%), রোমানি জনগণ। এছাড়া অন্যান্য জাতীয়তার এবং কিছু অঘোষিত জনগোষ্ঠী বাস করে।
অপরিহার্য পরিসংখ্যান
কার্দজালি পৌরসভায় জন্মের হার সারা বুলগেরিয়ার হারের থেকে কিছুটা বেশি, তবে এর মৃত্যুর হার উল্লেখযোগ্যভাবে কম। পুরো কার্দজালি প্রদেশ এবং পুরো বুলগেরিয়ার তুলনায় পৌরসভার অনুকূল জনসংখ্যা সূচক রয়েছে।
ধর্ম
২০১১ সালের সর্বশেষ বুলগেরিয়ার আদমশুমারী অনুসারে, যারা ধর্মীয় সনাক্তকরণের বিষয়ে প্রশ্নের উত্তর দিয়েছেন তাদের পরিসংখ্যান হল:
কার্দজালি পৌরসভার বেশিরভাগ জনগোষ্ঠী নিজেকে মুসলিম হিসাবে চিহ্নিত করে। ২০১১ সালের আদমশুমারিতে, ৫২.৮% উত্তরদাতা নিজেকে ইসলামে বিশ্বাসী হিসাবে চিহ্নিত করে, যাদের বেশিরভাগ জাতিগতভাবে তুর্কি এবং কিছু পোমাক জাতিগোষ্ঠী। বুলগেরীয় সংখ্যালঘু বেশিরভাগই বুলগেরীয় অর্থোডক্স গির্জার অন্তর্গত অর্থোডক্স খ্রিস্টান (৩৭.১%)।
সারাহ জেসিকা পার্কার
সারাহ জেসিকা পার্কার (Sarah Jessica Parker) (জন্ম: মার্চ ৩, ১৯৬৫) হলেন একজন আমেরিকান অভিনেত্রী, চলচ্চিত্র প্রযোজক এবং ডিজাইনার।
প্রাথমিক জীবন
সারাহ জেসিকা পার্কার নেলসনভিলে, ওহিওতে জন্মগ্রহণ করেন। তিনি 'বারবারা পার্কার' এর কন্যা, যিনি একটি নার্সারি স্কুল অপারেটর এবং শিক্ষক ছিলেন, এবং তার বাবা 'স্টিফেন পার্কার' ছিলেন একজন উদ্যোক্তা এবং সাংবাদিক। তিনি তার বাবা মায়ের আট সন্তানের মধ্যে একজন এবং তার বাবার 'বিচ্ছেদের পর, তার মা দ্বিতীয় বিয়ে করেন 'পল ফরস্ট' এর সাথে, যিনি একজন ট্রাকের চালক ও অ্যাকাউন্ট নির্বাহী, তিনি ছোটবেলা থেকে পার্কারের জীবনের একটা অংশ ছিলেন।
প্লাটিপাস
হংসচঞ্চু বা প্লাটিপাস (Platypus; বৈজ্ঞানিক নাম:Ornithorhynchus anatinus) মনোট্রিমাটা বর্গের অন্তর্ভুক্ত ছোট্ট স্তন্যপায়ী প্রাণী। তাসমানিয়া এবং দক্ষিণ ও পূর্ব অস্ট্রেলিয়ায় এরা বসবাস করে।
নদী ও নদী তীরবর্তী এলাকাগুলো এদের আবাসস্থল হিসেবে বিবেচিত। দু'টি স্তন্যপায়ী প্রাণী গোত্রের (অন্যটি একিদনা) একটি হিসেবে প্লাটিপাস ডিম পাড়ে। ঊনবিংশ শতকে প্লাটিপাস সম্বন্ধে ইংল্যান্ডের জীববিজ্ঞানীরা সর্বপ্রথম বিস্তারিত বিবরণ প্রকাশ করেন।
বৈশিষ্ট্য
প্লাটিপাস দেখতে বীভারের ন্যায় একই রকম। এর দেহের রঙ বাদামী প্রকৃতির, লোমশ দেহ এবং প্রশস্ত ও সমান্তরাল লেজ রয়েছে। পায়ের আঙ্গুলের মাঝখানে চামড়া থাকার ফলে এটি ভাল সাঁতার কাটতে পারে। নাক বেশ বড় এবং রবারের ন্যায়। এ ধরনের নাকের বৈশিষ্ট্যের কারণে এটি হংসচঞ্চু নামে পরিচিত। হাঁসের চঞ্চু বা ঠোঁটের ন্যায় দেখতে। প্লাটিপাস বড় কিংবা ছোট উভয় ধরনের হতে পারে। বৃহৎ আকৃতির প্লাটিপাস তাসমানিয়া এবং ছোটটি কুইন্সল্যান্ডে দেখা যায়। প্রাপ্তবয়স্ক প্লাটিপাস থেকে ওজনের হতে পারে। এর দেহ থেকে  লম্বা হয়। লেজ  থেকে  লম্বাটে আকৃতির হয়। পুরুষ প্লাটিপাসগুলো স্ত্রীজাতীয় প্লাটিপাসের তুলনায় গড়পড়তা এক-তৃতীয়াংশ বড় হয়। পুরুষ প্লাটিপাসের পায়ে ধারালো নখর রয়েছে যাতে বিষাক্ত পদার্থ বিদ্যমান। এ বিষে আক্রান্ত হয়ে মানুষ না মরলেও কুকুরের ন্যায় ছোট ছোট প্রাণীগুলো মৃত্যুবরণ করতে পারে। প্রায় চার মাসের মতো আক্রান্ত জায়গায় ব্যথা অনুভব হতে পারে। ক্ষতস্থানে রক্ত ঝরে পড়া অবস্থায় বিষের মাত্রা বাড়তে পারে।
জীবনপ্রণালী
প্লাটিপাস দিনের বেলায় ঘুমায়। সাধারণতঃ রাতের বেলায় এরা চলাফেরা করে। সাঁতারে দক্ষতা থাকায় অধিকাংশ সময়ই এরা জলের মধ্যে অতিক্রমণ করে। পায়ের সাথে সংযুক্ত রয়েছে পায়ের পাতা। যখন এটি সাঁতার কাটে তখন সম্মুখের দু'টো পা নড়াচড়া করে। লেজ এবং পিছনের পায়ের সাহায্যে ডানে অথবা বামে ঘুরতে পারে কিন্তু দ্রুত চলাফেরায় সহায়তা করে না।
অন্য প্রাণী খেয়ে প্লাটিপাস নিজেদের জীবন বাঁচায়। কেঁচো, পোকামাকড়ের ডিম, স্বাদু জলের চিংড়ি, ইয়াবি প্লাটিপাসের প্রধান খাদ্য হিসেবে বিবেচিত।
চঞ্চুর সাহায্যে নদীর তলা খনন করে অথবা সাঁতারকালীন কোন প্রাণীকে ধরে খাদ্য সংগ্রহ করে। এর নাক অনেক বিশেষ অনুভূতিসম্পন্ন যা অন্য প্রাণীর তুলনায় বেশি। সাঁতারের সময় এরা চোখ বন্ধ রাখে। তখন তারা অন্যান্য ইন্দ্রিয় দিয়ে শ্রবণ, স্পর্শ কিংবা বিদ্যুতায়িত তরঙ্গ ব্যবহার করে।
জীবনচক্র
ভূমিতে অবস্থানকালীন সময়ে প্লাটিপাস খরগোশের গর্তের ন্যায় ছোট, সোজা, ডিম্বাকৃতি গর্তে থাকে। গর্তগুলো থেকে  এর মধ্যে হয়ে থাকে। পানিস্তরের অল্প উঁচুতে গর্তগুলো গাছের শিকড়ের আড়ালে তৈরী করে। শাবক প্রসবের পূর্বে অর্থাৎ গর্ভবতী অবস্থায় স্ত্রী প্লাটিপাস গর্তটিকে আরো প্রায়  বড় করে। গর্তের বিভিন্ন ছিদ্র পথগুলো বন্ধ করে ডিম রাখার উপযোগী করে নলখাগড়া দিয়ে বাসা বাঁধে।
প্রায় দশ দিন পর ডিম ফুঁটে বাচ্চা বের হয়। বাচ্চাগুলোকে স্ত্রী প্লাটিপাস দেখাশোনা করে। নতুন শাবকের জন্যে মা দুগ্ধস্থান তৈরী করে। প্লাটিপাসের কোন স্তনবৃন্ত না থাকলেও চামড়া ফুঁড়ে স্বল্পপরিমাণে দুধ বের হয়। ছোট্ট শাবকগুলো মায়ের চামড়ায় সৃষ্ট স্থান থেকে দুগ্ধ পান করে। ছয় সপ্তাহের মধ্যে শাবকগুলোর লোম জন্মে এবং অল্প জায়গায় চলাফেরা করে। চার মাস অতিক্রান্ত হলে বাচ্চাগুলো মায়ের দুধ পান করা থেকে বিরত হয়।
প্রাণ নাথ থাপার
জেনারেল প্রাণ নাথ থাপার ভারতীয় সেনাবাহিনীর সেনাপ্রধান ছিলেন ১৯৬১ সালের ৮ মে থেকে ১৯৬২ সালের ১৯ নভেম্বর পর্যন্ত।
সৈনিক জীবন
লাহোরের সরকারী কলেজ থেকে পাশ করার পর প্রাণ ব্রিটেনের স্যান্ডহার্স্ট বিদ্যাপীঠে যোগদান করেন এবং ওখান থেকে ১৯২৬ সালের ৪ ফেব্রুয়ারি সেকেন্ড লেফটেন্যান্ট হিসেবে বের হন। তার ব্যাচমেটদের মধ্যে ভবিষ্যৎ সেনাপ্রধান কোদানদেরা সুবাইয়া থিমাইয়াও ছিলেন। প্রাণ কমিশন পাবার পর ব্রিটেনেই ছিলেন এবং তার পরের বছর ভারতে ব্রিটিশ সৈনিকদের দ্বারা গঠিত একটি ব্যাটেলিয়নে নিয়োগ পান। ১৯২৭ সালের ১৮ এপ্রিল তিনি ভারতীয় সেনাবাহিনীর 'প্রকৃত' কর্মকর্তা হওয়ার সম্মান অর্জন করেন অর্থাৎ তার কমিশন নিয়মিত করা হয়। ৪ মে ১৯২৮ তারিখে তিনি লেফটেন্যান্ট পদে পদোন্নতি পান। তিনি তার চাকরি জীবনের প্রথম ১০ বছর ১ম পাঞ্জাব রেজিমেন্টের ১ম ব্যাটেলিয়নে কাটান, এবং বর্তমান পাকিস্তানস্থিত 'কোয়েটা স্টাফ কলেজ' এ স্টাফ কোর্স করেন, এছাড়াও তিনি ব্রিটেনের 'মিনলি ম্যানোর' এলাকায় পদাতিক যুদ্ধ বিষয়ক একটি কোর্স করেন। ১৯৩৫ সালের ৪ ফেব্রুয়ারি তিনি ক্যাপ্টেন হন।
দ্বিতীয় বিশ্বযুদ্ধের সময় ১৯৪১ সালে তিনি বার্মায় ছিলেন এবং পরে মধ্যপ্রাচ্য এবং ইতালীতে যান। ১৯৪২ সালের অক্টোবর মাসে তিনি একটি ব্রিগেডের ব্রিগেড-মেজর হিসেবে দায়িত্ব পান। ৪ ফেব্রুয়ারি ১৯৪৩ তারিখে তিনি মেজর হন এবং ১৯৪৫ সালে সহকারী সামরিক সচিব পদে নিয়োগ পান। ১৯৪৬ সালে তিনি ১ম পাঞ্জাব রেজিমেন্টের ১ম ব্যাটেলিয়নের (তার কমিশনের ইউনিট) অধিনায়কত্ব করেন, ব্যাটেলিয়নটিকে তখন ইন্দোনেশিয়াতে পাঠানো হয়েছিলো এবং পরে পূর্ববঙ্গে ১৬১ পদাতিক ব্রিগেডের অধিনায়ক নিযুক্ত হন। ভারত বিভাজনের সময় প্রাণ সেনাবাহিনী সদর দপ্তরে মিলিটারি অপারেশন্স এন্ড ইন্টেলিজেন্স পরিদপ্তরের পরিচালক ছিলেন।
১৯৪৭ সালের নভেম্বরে প্রাণ মেজর-জেনারেল পদবীতে উন্নীত হন। কয়েক মাস তিনি চীফ অব দ্যা জেনারেল স্টাফ এবং পরে ১৯৪৯ সালের আগস্ট পর্যন্ত মিলিটারি সেক্রেটারি হিসেবে কাজ করেন; এই মাসেই তিনি মাস্টার জেনারেল অব অর্ডন্যান্স হিসেবে নিয়োগ পান। ১৯৫৪ সাল পর্যন্ত তিনি একটি পদাতিক ডিভিশনের অধিনায়কত্ব করেন এবং ঐ বছরই লেফটেন্যান্ট-জেনারেল হিসেবে পদোন্নতি পেয়ে একটি কোরের অধিনায়ক হন। ১৯৫৫ সালে তিনি লন্ডনের 'ইম্পেরিয়াল ডিফেন্স কলেজ' এ পড়ার সুযোগ পান এবং ওখান থেকে পড়ে পাশ করে তিনি ভারতীয় সেনাবাহিনীর সাউদার্ন কমান্ড এর অধিনায়ক (জেনারেল অফিসার কমান্ডিং-ইন-চীফ) হিসেবে নিয়োগ পান। ১৯৬১ সালের ৮ মে তিনি তারই স্যান্ডহার্স্ট কোর্সমেট জেনারেল কোদানদেরা সুবাইয়া থিমাইয়া'র কাছ থেকে সেনাপ্রধানের দায়িত্ব বুঝে নেন। তিনি রাজপুতনা রাইফেলসের 'কর্নেল অব দ্যা রেজিমেন্ট' এর সম্মান পেয়েছিলেন।
হোসদুর্গ
হোসদুর্গ (Hosdurga) ভারতের কর্ণাটক রাজ্যের চিত্রদুর্গ জেলার একটি পঞ্চায়েত-শাসিত শহর।
প্রাণ নাথ থাপার
চীন-ভারত যুদ্ধ
১৯৬২ সালের ভারত-চীন যুদ্ধে ভারতীয় সেনাবাহিনীর পরাজয়ের পর জেনারেল প্রাণ সেনাবাহিনী থেকে পদত্যাগ করেন ১৯ নভেম্বর ১৯৬২ তারিখে।
হোসদুর্গ
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৩৯ মিটার (২৪২৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হোসদুর্গ শহরের জনসংখ্যা হল ২২,৪৮০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে হোসদুর্গ এর সাক্ষরতার হার বেশি।
গুয়াখড়া রেলওয়ে স্টেশন
গুয়াখড়া রেলওয়ে স্টেশন বাংলাদেশের রাজশাহী বিভাগের পাবনা জেলার চাটমোহর উপজেলার একটি রেলওয়ে স্টেশন।
অবস্থান
গুয়াখড়া রেলওয়ে স্টেশন পাবনা জেলার চাটমোহর উপজেলায় অবস্থিত।
ইতিহাস
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।  এসময় ঈশ্বরদী-সিরাজগঞ্জ লাইনের স্টেশন হিসেবে  গুয়াখড়া   রেলওয়ে স্টেশন তৈরী করা হয়।
পরিষেবা
গুয়াখড়া রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
অগ্ন্যুৎপাত
থাম্ব|256x256পিক্সেল|অগ্ন্যুৎপাত অগ্ন্যুৎপাত হলো পৃথিবীর তল বা কোন শক্ত-পৃষ্ঠের গ্রহ বা চাঁদে গলিত শিলা (ম্যাগমা) বিস্ফোরণের ঘটনা, যেখানে লাভা, পাইক্লাস্টিকস এবং আগ্নেয়গিরির গ্যাসগুলি ভেন্ট নামে পরিচিত পৃষ্ঠের ফাটল থেকে প্রস্ফুটিত হয়।
আগ্নেয়গিরির কার্যধারা
থাম্ব|প্রস্ফুটিত বিস্ফোরণের ফলে উৎপন্ন পাতলা লাভা ম্যান্টেল বা লোয়ার ক্রাস্ট থেকে ম্যাগমা ভূত্বকের মধ্য দিয়ে পৃষ্ঠের দিকে উঠে যায়। যদি ম্যাগমা উপরিভাগে পৌঁছে যায় তবে এর আচরণটি গলিত উপাদান শিলাটির সান্দ্রতার উপর নির্ভর করে। ঘন ম্যাগমা বিস্ফোরক বিস্ফোরণগুলির দ্বারা চিহ্নিত অগ্ন্যুৎপাত উৎপাদন করে, কিন্তু পাতলা ম্যাগমা ভূপৃষ্ঠে বৃহৎ পরিমাণে লাভা ঢালা দ্বারা চিহ্নিত।
কিছু ক্ষেত্রে, উত্থিত ম্যাগমা উপরিভাগে না পৌঁছেই শীতল এবং শক্ত হয়ে যেতে পারে। যদি ম্যাগমা উপরিভাগে পৌঁছে যায় তবে এর আচরণটি গলিত উপাদান শিলাটির সান্দ্রতার উপর নির্ভর করে। ম্যাগমা শীতল হওয়ার সাথে সাথে গঠিত স্ফটিকগুলিতে থাকা রাসায়নিক পদার্থগুলি কার্যকরভাবে ম্যাগমার মূল মিশ্রণ থেকে সরিয়ে ফেলা হয়, সুতরাং বাকী ম্যাগমাটির রাসায়নিক উপাদানগুলি ধীরে ধীরে শক্ত হয়।
আগ্নেয়গিরির চালক শক্তি
থাম্ব|278x278পিক্সেল|লাল বৃত্তের সাথে নির্দেশিত আগ্নেয়গিরির অবস্থান সহ টেকটনিক প্লেটের মানচিত্র তাপ পরিবাহ দ্বারা সৃষ্ট ম্যান্টলে গলিত শিলার গতিবিধি, পৃথিবীর পৃষ্ঠের পরিবর্তনের মহাকর্ষীয় প্রভাবগুলির সাথে মিলিত হয় (ক্ষয়, বিস্তৃতি এমনকি গ্রহাণুর প্রভাব এবং পোস্ট-হিমবাহ রিবাউন্ডের নিদর্শন) প্লেট টেকটোনিক নাড়ায় এবং শেষ পর্যন্ত অগ্ন্যুৎপাত হয়।
আগ্নেয়গিরি
আগ্নেয়গিরি এমন এক স্থান যেখানে ম্যাগমা পৃথিবীর পৃষ্ঠে পৌঁছে। আগ্নেয়গিরি র ধরনটি অগ্ন্যুত্পাতের অবস্থান এবং ঘনত্তের উপর নির্ভর করে।
ভূমিকম্প
ভূমিকম্প সাধারণত প্লেট টেকটোনিক ক্রিয়াকলাপের সাথে জড়িত, তবে কিছু কিছু ভূমিকম্প আগ্নেয়গিরির ক্রিয়াকলাপের ফলে উৎপন্ন হয়।
হাইড্রোথার্মাল ভেন্ট
এগুলি গঠিত হয় যেখানে জল আগ্নেয়গিরির সাথে যোগাযোগ করে। এর মধ্যে রয়েছে গিজার, ফিউমারোলেস, হটস্প্রিংস এবং মাডপটস, এগুলি প্রায়শই ভূ-তাপীয় শক্তির উৎস হিসাবে ব্যবহৃত হয়।
আগ্নেয় শীত
আগ্নেয়গিরির বিস্ফোরণে নির্গত গ্যাস ও ছাইয়ের পরিমাণ পৃথিবীর জলবায়ুর উপর উল্লেখযোগ্য প্রভাব ফেলে। বড়ো অগ্ন্যুৎপাত কিছু উল্লেখযোগ্য জলবায়ু পরিবর্তন ঘটনার সাথে সম্পর্কযুক্ত।
খুলশী থানা
খুলশী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
অগ্ন্যুৎপাত
শিলা গঠন
বিদ্যমান শিলা ম্যাগমার সংস্পর্শে এসে গলে গিয়ে ম্যাগমার সাথে মিশে যেতে পারে। ম্যাগমার সংলগ্ন অন্যান্য শিলাগুলি মেটাসমোটিজম দ্বারা পরিবর্তিত হতে পারে কারণ তারা তাপ দ্বারা প্রভাবিত হয়।
খুলশী থানা
আয়তন
খুলশী থানার মোট আয়তন ১৩.১২ বর্গ কিলোমিটার (৩,২৪২ একর)।
প্রতিষ্ঠাকাল
২০০০ সালের ২৭ মে পাহাড়তলী থানা ও পাঁচলাইশ থানা থেকে কিছু অংশ নিয়ে খুলশী থানা গঠন করা হয়।
অগ্ন্যুৎপাত
অন্যান্য গ্রহে অগ্ন্যুৎপাত
অগ্ন্যুৎপাত কেবলমাত্র পৃথিবীতে সীমাবদ্ধ নয়। মনে করা হয় যে কোনও শক্ত আবরণ এবং তরল কেন্দ্রযুক্ত গ্রহে এটি পাওয়া যায়। ইতিহাসের এক পর্যায়ে যে কোনও গ্রহে অগ্ন্যুৎপাত ছিল তার উপরে এখনও অগ্ন্যুৎপাতের প্রমাণ খুঁজে পাওয়ার কথা। এটি অনুমান করা যায় যে অন্যান্য গ্রহীয় সিস্টেমে গ্রহ এবং চাঁদগুলিতে এই ধরনের আগ্নেয়গিরি রয়েছে। ২০১৪ সালে বিজ্ঞানীরা ৭০ টি লাভা প্রবাহ খুঁজে পেয়েছিলেন যা গত ১০০ মিলিয়ন বছরে চাঁদে তৈরি হয়েছিল। কেন্দ্র|থাম্ব|495x495পিক্সেল|কিছু গ্রহের অভ্যন্তরীণ কাঠামো।
খুলশী থানা
জনসংখ্যার উপাত্ত
২০১১ সালের আদমশুমারি অনুযায়ী খুলশী থানার মোট জনসংখ্যা ২,৭৮,৬২৩ জন। এর মধ্যে পুরুষ ১,৪৮,৫৩৬ জন এবং মহিলা ১,৩০,০৮৭ জন। মোট পরিবার ৬০,৮০০টি।
অবস্থান ও সীমানা
চট্টগ্রাম সিটি কর্পোরেশনের উত্তর-পশ্চিমাংশে খুলশী থানার অবস্থান। এর পূর্বে কোতোয়ালী থানা, চকবাজার থানা ও পাঁচলাইশ থানা; উত্তরে বায়েজিদ বোস্তামী থানা ও আকবর শাহ থানা; পশ্চিমে আকবর শাহ থানা ও পাহাড়তলী থানা এবং দক্ষিণে ডবলমুরিং থানা অবস্থিত।
ইতিহাস
১৯৩০ সালের ১৮ এপ্রিল চট্টগ্রাম যুব বিদ্রোহীরা মাস্টরদা সূর্যসেনের নেতৃত্বে খুলশী থানার (তৎকালীন পাহাড়তলী থানা) একটি অস্ত্রাগার লুণ্ঠন করে।
প্রশাসনিক এলাকা
খুলশী থানার আওতাধীন চট্টগ্রাম সিটি কর্পোরেশনের এলাকাসমূহ হল:
লা জরনাদা (মানাগুয়া)
লা জরনাদা নিকারাগুয়ার একটি পত্রিকা, যার রাজধানী মানাগুয়ায় অফিস রয়েছে। এটি ১৯৮৬ সালে রেডিও নিউজ প্রোগ্রাম হিসাবে প্রতিষ্ঠিত হয়েছিল এবং পরে ১৯৯৬ সালে এটি একটি মুদ্রিত মাসিক ম্যাগাজিনে পরিণত হয়েছিল। ২০০৫ সালে, এটি একটি দৈনিক ডিজিটাল সংবাদপত্র হিসাবে বর্তমান রূপ নিয়েছিল।
নরেশচন্দ্র সেনগুপ্ত
নরেশচন্দ্র সেনগুপ্ত (৩ মে ১৮৮৩ - ১৭ সেপ্টেম্বর ১৯৬৪) একজন বাঙালি আইনজীবী, অধ্যাপক এবং প্রগতিশীল সাহিত্যিক ছিলেন।
জন্ম ও শৈশব
নরেশচন্দ্র সেনগুপ্ত বাংলাদেশের বগুড়া জেলায় তার মামাবাড়িতে জন্মগ্রহণ করেছিলেন। তার পৈতৃক বাড়ি ছিল টাঙ্গাইলের বাঁশীতে। তার পিতার নাম মহেশচন্দ্র। মহেশচন্দ্র ছিলেন ডেপুটি ম্যাজিস্ট্রেট।
শিক্ষা এবং কর্মজীবন
১৯০৩ খ্রিষ্টাব্দে নরেশচন্দ্র কলকাতা বিশ্ববিদ্যালয় থেকে দর্শনশাস্ত্রে এম এ পাস করেন। তারপর তিনি নিও-জার্মান অ্যান্ড ইন্ডিয়ান ফিলোজফির উপরে ১৯০৫ খ্রিষ্টাব্দ পর্যন্ত প্রেসিডেন্সি কলেজে গবেষণা করেন। ১৯০৬ খ্রিষ্টাব্দে তিনি ওকালতি পাস করে তিনি হাইকোর্টে যোগ দেন এবং কলকাতা বিশ্ববিদ্যালয়ের আইন কলেজে অধ্যাপনা আরম্ভ করেন। তিনি প্রাচীন ভারতের ব্যবহার এবং সমাজনীতি নিয়ে গবেষণা করে ১৯১৪ খ্রিষ্টাব্দে ডিএল উপাধি পান। ১৯১৭ খ্রিষ্টাব্দে ঢাকা আইন কলেজের ভাইস প্রিন্সিপ্যাল নিযু্ক্ত হন। ১৯২০ থেকে ১৯২৪ খ্রিষ্টাব্দ পর্যন্ত তিনি ঢাকা বিশ্ববিদ্যালয়ের আইনের অধ্যাপক ছিলেন। আইন উপদেষ্টা হিসাবে তিনি খ্যাতিলাভ করেন। এরপর তিনি কলকাতায় আইন ব্যবসা শুরু করেন। তিনি এই সময়ে ডিন অফ দ্য ফ্যাকাল্টি অফ ল হন। ১৯৫০ খ্রিষ্টাব্দে তিনি কলকাতা বিশ্ববিদ্যালয়ের ঠাকুর আইন অধ্যাপক হন। ইউনেস্কোর আমন্ত্রণে ১৯৫১ খ্রিষ্টাব্দে আমেরিকায় অনুষ্ঠিত অধিবেশনে যোগ দেন। ১৯৫৬ খ্রিষ্টাব্দে ভারতীয় আইন কমিশনের সদস্য হন। কর্মজীবনে তিনি বিভিন্ন সময়ে রিপন কলেজ এবং সিটি কলেজের সাথেও যুক্ত ছিলেন। আইন সংক্রান্ত কিছু গ্রন্থ তিনি রচনা করেছিলেন। যার মধ্যে ইভোলিউশন অফ ল বিখ্যাত।
ঢাকা বিশ্ববিদ্যালয়ে কর্ম
তিনি ছিলেন ঢাকা বিশ্ববিদ্যালয়ের আইন বিভাগের প্রথম প্রধান ও জগন্নাথ হলের প্রথম প্রোভস্ট। ঢাকা বিশ্ববিদ্যালয়ের যোগদানের পূর্বে তিনি ঢাকা কলেজের সহঅধ্যাপক হিসেবে কর্মরত ছিলেন। ঢাকা বিশ্ববিদ্যালয় প্রতিষ্ঠার পূর্বে তিনি নতুন এই বিশ্ববিদ্যালয়ের পূর্ণ স্বায়ত্বশাসনের গুরুত্ব তুলে ধরেন ও পূর্ণ স্বায়ত্বশাসন দাবি করেন। তার উৎসাহে জগন্নাথ হলের বার্ষিক পত্রিকা "বাসন্তিকা" প্রকাশিত হয়। বিশ্বকবি রবীন্দ্রনাথ ঠাকুর ঢাকা বিশ্ববিদ্যালয় সফরে এলে তিনি বাসন্তিকার জন্য তার বিখ্যাত গান "এই কথাটি মনে রেখ" লিখেছিলেন।
সাহিত্যকর্ম
তার প্রথম উপন্যাস শুভায় (১৯২০) নায়িকার স্বামীর গৃহ ত্যাগ এবং স্বাধীন জীবনযাপনের ইচ্ছার সাহসের পরিচয় পাওয়া যায়। পাপের ছাপ-এ (১৯২২) দুঃসাহসিকতার পরিচয় আরো স্পষ্ট। যৌনভাবাশ্রিত ক্রিমিনাল মনোবৃত্তির চিত্রণ বাংলা উপন্যাসে এই প্রথম। মেঘনাদ-এ দেখা যায় নায়িকার চরিত্রে জন্মগত অপরাধীর স্বাভাবিক পাপপ্রবণতার চিত্র। লুপ্তশিখায় পতিতা নারীর জীবনের ক্লেদাক্ত গ্লানিময় দিকটিকে আদর্শবাদের আবরণে গোপন করে রাখবার কোন চেষ্টা করা হয় নি। সর্বহারায় পাওয়া যায় বেপরোয়া নাস্তিকের ছবি। বিপর্যয়ে দেখানো হয়েছে বৈপরীত্যের চিত্র। মনোরমার কঠোর বৈধব্য ব্রত পালন, আত্মনিগ্রহের ভিতর দিয়ে যৌবন চঞ্চলতার অনুভব ও এই নবজাত আকাঙ্খার বিবাহে পরিতৃপ্তি সাধন। আর অনীতার ভোগ এবং ঐশ্বর্যপূর্ণ জীবনের কঠোর বৈরাগ্য ও কোমল বৈষ্ণব প্রেমতত্ত্ব উপলব্ধির মধ্যে পরিসমাপ্তি - এই দুটি চিত্র পরিবর্তন সম্ভাবনার দুই বিপরীত সীমা স্পর্শ করেছে।
কিন্তু এই চরিত্রগুলিতে প্রাণ সঞ্চারের অক্ষমতা, ঘটনা সমাবেশের আকস্মিকতা এবং তাদের অবিশ্বাস্য দ্রুত নাটকীয় পরিবর্তন, ভাব গভীরতার অভাব প্রভৃতির জন্য তার উপন্যাসগুলিতে নূতনত্বের প্রতিশ্রুতি যতটা আছে পূর্ণতা ততটা নেই। আধুনিক বাংলা উপন্যাসে তার গুরুত্ব সম্পর্কে ড: শ্রীকুমার বন্দ্যোপাধ্যায় বলেছেন: "বর্তমানে তিনি কেবল কতকগুলি নূতন ঈঙ্গিত ও পথ নির্দেশের কৃতিত্ব দাবী করিতে পারিবেন। তথাপি এই নূতন ধারা প্রবর্তনের দ্বারা তিনি যে উপন্যাসের সীমা প্রসারিত করিয়াছেন তাহা সর্বোতোভাবে স্বীকার্য।"
রাজনৈতিক জীবন
প্রথম জীবনে তিনি বঙ্গভঙ্গ বিরোধী আন্দোলনে যোগ দিয়েছিলেন এবং তিনি কংগ্রেস কর্মী হিসাবে সুপরিচিত ছিলেন। ১৯২৫-২৬ খ্রিষ্টাব্দে নবগঠিত ওয়ার্কাস অ্যান্ড পেজ্যান্টস্ পার্টির প্রেসিডেন্ট হন। পরে ১৯৩৪ খ্রিষ্টাব্দে লেবার পার্টি অফ ইন্ডিয়ার প্রেসিডেন্ট নির্বাচিত হয়েছিলেন। ২১ জুন ১৯৩৬ খ্রিষ্টাব্দে ম্যাক্সিম গোর্কির মৃত্যুতে কলকাতায় অনুষ্ঠিত শোকসভায় নিখিল ভারত প্রগতি লেখক সঙ্ঘের যে সাংগঠনিক কমিটি গঠিত হয়েছিল তিনি তারও সভাপতি হয়েছিলেন। বাংলা সাহিত্যে নতুন দৃষ্টিভঙ্গি এবং প্রগতিশীল চিন্তা বিস্তারের ক্ষেত্রে এই সঙ্ঘের বিশেষ অবদান ছিল।
সম্মাননা
ঢাকা বিশ্ববিদ্যালয়ের জগন্নাথ হলের সন্তোষচন্দ্র ভট্টাচার্য ভবনের কনফারেন্স কক্ষটির নাম নরেশচন্দ্রের সম্মানে ‘অধ্যাপক ড. নরেশচন্দ্র সেনগুপ্ত কনফারেন্স কক্ষ’ নামকরণ করা হয়।
জারওয়ান জোহর
জারওয়ান মুহাম্মদ জোহর (Zarwan Johar; জন্ম: ২৩ এপ্রিল ১৯৯৬; জারওয়ান জোহর নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১৩–১৪ মৌসুমে, শ্রীলঙ্কান ক্লাব জাভা লেনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; জাভা লেনের হয়ে ৪ মৌসুম অতিবাহিত করার পর ২০১৭–১৮ মৌসুমে তিনি কলম্বোয় যোগদান করেছেন। ২০১৫ সালে, জারওয়ান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৬ ম্যাচে ২টি গোল করেছেন।
প্রারম্ভিক জীবন
জারওয়ান মুহাম্মদ জোহর ১৯৯৬ সালের ২৩শে এপ্রিল তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৪ সালের ২৬শে আগস্ট তারিখে, মাত্র ১৮ বছর, ৪ মাস ও ৩ দিন বয়সে, ডান পায়ে ফুটবল খেলায় পারদর্শী জারওয়ান সেশেলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আশিকুর রহুমানের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি শ্রীলঙ্কা ২–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ম্যাচেই শ্রীলঙ্কার জার্সি গায়ে প্রথম গোলটি করেছেন; ম্যাচের ৫৬তম মিনিটে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। শ্রীলঙ্কার হয়ে অভিষেকের বছরে জারওয়ান সর্বমোট ৪ ম্যাচে ১টি গোল করেছেন।
দি অ্যামেজিং স্পাইডার-ম্যান (২০১২-এর চলচ্চিত্র)
দি অ্যামেজিং স্পাইডার-ম্যান (ইংরেজি: The Amazing Spider-man) ২০১২ সালে মুক্তিপ্রাপ্ত একটি মার্কিন সুপার-হিরো চলচ্চিত্র। এটি একই নামের মারভেল কমিক চরিত্র স্পাইডার-ম্যান অবলম্বনে নির্মিত হয়েছে। চলচ্চিত্রটি পরিচালনা করেছেন মার্ক ওয়েব এবং পরিবেশক কলাম্বিয়া পিকচার্স। এই ছবির গল্প লিখেছেন জেমস ভেন্ডারবিল্ট এবং চিত্রনাট্য লিখেছেন জেমস ভেন্ডারবিল্ট, আলভিন সার্জেন্ট ও স্টিভ ক্লোভস। এতে নাম ভূমিকায় অভিনয় করেন অ্যান্ড্রু গারফিল্ড এবং অন্যান্য প্রধান চরিত্রে অভিনয় করেন এমা স্টোন, রাইস ইফানস, ক্যাম্পবেল স্কট, ইরফান খান, মার্টিন শিন, এবং স্যালি ফিল্ড।
ছবিটির উদ্বোধনী প্রদর্শনী হয় ২০১২ সালের ৩০ জুন টোকিওতে এবং ২০১২ সালের ৩ জুলাই মার্কিন যুক্তরাষ্ট্রে টুডি, থ্রিডি এবং আইম্যাক্স থ্রিডি প্রেক্ষাগৃহে মুক্তি পায়। একই বছর নভেম্বর মাসে ছবিটির হোম ভিডিও প্রকাশিত হয়। চলচ্চিত্রটি মূলত ইতিবাচক সমালোচনা অর্জন করে। বিশ্বব্যাপী এটি $৭৫৭.৯ মিলিয়ন ডলারের ব্যবসা করে ২০১২ সালের সর্বোচ্চ আয়কারী চলচ্চিত্রের সপ্তম স্থান অধিকার করে। এই চলচ্চিত্রের অনুবর্তী পর্ব দি অ্যামেজিং স্পাইডার-ম্যান ২০১৪ সালের ২ মে মুক্তি পায়।
চরিত্রায়ণ
২০১০ সালে মে মাসে দ্য হলিউড রিপোর্টার-এ প্রকাশিত হয় পরিচালক মার্ক ওয়েব এই চলচ্চিত্রের নাম ভূমিকার জন্য জেমি বেল, আল্ডেন এরেনরেইখ, ফ্রাঙ্ক ডিলান, ওসে হেবল, অ্যান্ড্রু গারফিল্ড ও জশ হাচারসনদের কথা ভাবছেন। ২০১০ সালে জুন মাসে লস অ্যাঞ্জেলেস টাইমস-এ প্রকাশিত তালিকায় এদের সাথে অ্যারন জনসন ও আন্তন ইয়েলচিন এর নামও দেখা যায়। বেল, এরেনরেইক, গারফিল্ড, ইয়েলচিন, লোগান লারমান ও মাইকেল আঙ্গারানোর স্ক্রিন টেস্ট নেওয়া হয়। ২০১০ সালে ১ জুলাই গারফিল্ডকে চূড়ান্ত পছন্দ হিসেবে নির্বাচন করা হয়।
এন্টারটেইনমেন্ট উইকলিতে প্রথমে প্রকাশিত হয় মেরি জেন ওয়াটসন ও গোয়েন স্টেসি দুটি চরিত্রই থাকবে, পরে দ্য র‍্যাপ ওয়েবসাইটে বলা হয় শুধু গোয়েন স্টেসি থাকবে। ২০১০ সালের আগস্টে দ্য হলিউড রিপোর্টার-এ প্রকাশিত তালিকায় নাম আসা শিল্পীরা হলেন লিলি কলিন্স, অফেলিয়া লভিবন্ড, ইমোজেন পুটস, টেরেসা পালমার, এমা রবার্টস, ও মেরি এলিজাবেথ উইনস্টেড। ২০১০ সালে সেপ্টেম্বর মাসে ভ্যারাইটি ম্যাগাজিনের তালিকায় এদের সাথে এমা স্টোন ও মিয়া ওয়াসিকভস্কার নাম যুক্ত হয় এবং পরে আরো যুক্ত হয় ডায়ানা অ্যাগ্রন, জর্জিনা হেইগ ও ডমিনিক ম্যাকএলিগটদের নাম। ২০১০ সালে ৫ অক্টোবর এমা স্টোনকে চূড়ান্ত পছন্দ হিসেবে নির্বাচন করা হয়।
একলাখী–বালুরঘাট শাখা রেলপথ
একলাখী–বালুরঘাট শাখা রেলপথ  বালুরঘাট শহর এবং একলাখী জংশন রেলওয়ে স্টেশনটির সাথে সংযোগ স্থাপনকারী ভারতীয় রেলের   হাওড়া-নিউ জলপাইগুড়ি রেলপথের অন্তর্গত একটি শাখা রেলপথ। ২০১১ রেল বাজেটে রেল কর্তৃপক্ষ জানিয়েছে যে রেলপথটি হিলি পর্যন্ত প্রসারিত করা হবে।
লা প্রেনসা লিবরে
লা প্রেনসা লিবরে কোস্টারিকার রাজধানী সান জোসে প্রকাশিত একটি দৈনিক পত্রিকা ছিল। ১৮৮৯ সালের ১১ জুন প্রতিষ্ঠিত পত্রিকাটি ছিল দেশের প্রাচীনতম নিয়মিত প্রকাশিত সংবাদপত্র।
সংবাদপত্রটি ৩১ ডিসেম্বর ২০১৪-এ এর মুদ্রিত সংস্করণ প্রকাশ বন্ধ করে এবং ২০১৫ সালের জানুয়ারিতে একটি ডিজিটাল সংস্করণে স্থানান্তরিত করে। ২০২০ সালের আগস্টে গ্রুপো এক্সট্রা কোভিড -১৯ মহামারীর কারনে বিজ্ঞাপনের আয় হ্রাসের কথা উল্লেখ করে প্রকাশনা বন্ধের ঘোষণা দিয়েছিল।
আল ওদ কবরস্থান
আল ওদ কবরস্থান ( مقبرة العود  ) হল সৌদি আরবের রিয়াদের আল-ওদ এলাকায় একটি পাবলিক কবরস্থান। যেটি দ্বিতীয় এবং বর্তমান সৌদি রাজ্যের অনেক রাজা, ক্রাউন প্রিন্স এবং রাজপরিবারের সমাধি স্থান হিসেবে পরিচিত। পেনিনসুলার আরবি ভাষায় " আল-উদ" শব্দের অর্থ "বয়স্ক (বয়স্ক ব্যক্তি)", সম্ভবত রাজা আব্দুল আজিজকে বোঝায়, যাকে কবরস্থানে সমাহিত করা হয়েছিল।
অবস্থান
আল ওদ কবরস্থান আল গাফরান জেলায় অবস্থিত। রিয়াদের কেন্দ্র বাথা'আ রাস্তা থেকে প্রায় ১ কিমি দূরে অবস্থিত। কবরস্থানটি আল দিরিয়াহ এবং মানহুবের মধ্যে, দক্ষিণে বাথা'র রাস্তার ডানদিকে রয়েছে। এটি ইমাম তুর্কি বিন আবদুল্লাহ মসজিদ থেকে প্রায় ২ ১/২ কিমি দূরে। ২০১২ সালের মার্চ মাসে, রিয়াদ পৌরসভার পরিবেশগত স্বাস্থ্য অধিদপ্তর প্রতিটি কবরকে ইলেকট্রনিকভাবে চিহ্নিত করার জন্য একটি প্রকল্প শুরু করে। মানুষ সাধারণত মৃতদের প্রতি শ্রদ্ধা জানাতে সেখানে যায়।
সমাধি
কবরস্থানটি সুপরিচিতির কারণ হলো এটি বাদশাহ আব্দুল আজিজ, বাদশাহ ফাহদ, কিং খালিদ, বাদশাহ ফয়সাল, কিং সৌদ এবং বাদশাহ আবদুল্লাহ সহ অধিকাংশ সৌদি রাজকীয় সদস্যদের সমাধি রয়েছে।
প্রিন্স সুলতান, প্রিন্স ফাহদ, প্রিন্স আহমেদ, সুলতানা বিনতে তুর্কি বিন আহমাদ আল সুদাইরি, বাদশাহ সালমানের স্ত্রী হুসা বিনতে তুর্কি আল আউয়াল এবং সুলতান বিন ফয়সাল বিন তুর্কি বিন আবদুল্লাহর মতো অন্যান্য প্রবীণ রাজকীয় ব্যক্তিত্বকেও সেখানে সমাহিত করা হয়েছিল।   অন্যদের মধ্যে রয়েছেন প্রিন্স নাসের, প্রিন্স ফয়সাল, প্রিন্স আবদুল মজিদ, প্রিন্স বদর, প্রিন্স মোহাম্মদ, প্রিন্স তুর্কি, সুলতানা বিনতে আবদুল আজিজ আল সৌদ এবং সৌদ বিন আবদুল্লাহ আল সৌদ ।
সুপরিচিত লেখক এবং জনসাধারণ যেমন গাজী আবদুল রহমান আল গোসাইবিকেও সেখানে সমাহিত করা হয়। কবরস্থানটি সাধারণ এবং রাজপরিবারের জন্য ব্যবহৃত হচ্ছে।
জেমস অগাস্টাস হিকি
জেমস অগাস্টাস হিকি ছিলেন একজন আইরিশ। তিনি কলকাতা থেকে বাংলা তথা ভারতের প্রথম মুদ্রিত সংবাদপত্র বেঙ্গল গেজেট প্রকাশ করেন।
জীবনের প্রথমার্ধ
হিকি ১৭৪০ খ্রিস্টাব্দে আয়ারল্যান্ডে জন্ম গ্রহণ করেন। কৈশোরে তিনি এক স্কটিশ মুদ্রক উইলিয়াম ফাদেনের সহকারী হয়ে  লণ্ডনে চলে আসেন। পরে আইনজীবী সরজেন্ট ডেভির  কেরানির কাজ করতে থাকেন এবং পরে এক সময় আইনি কাজ ছেড়ে দিয়ে অল্প সময়ের জন্য শল্যচিকিৎসার কাজ করতে থাকেন। ১৭৭২ খ্রিস্টাব্দ নাগাদ পূর্বভারতের এক ব্যক্তির সঙ্গে বন্ধুত্বের সুবাদে কলকাতা রওনা দেন।
কলকাতায় এসে ভারতের উপকূলবর্তী কলিঙ্গ অঞ্চলে শল্যচিকিৎসার ও পণ্য শিপিং ও ট্রেডিং এর ব্যবসা করতে থাকেন। কিন্তু ১৭৭৬ খ্রিস্টাব্দে তার শিপিং ব্যবসা ভেঙ্গে পড়ে, যখন তার পাঠানো পণ্য ক্ষতিগ্রস্ত অবস্থায় ফেরত আসে। পাওনাদারদের আশ্বাস রাখতে না পারার জন্য  অক্টোবর মাসে তিনি কারারুদ্ধ হলেন। থাম্ব|প্রিন্টিং কাজের জন্য ইস্ট ইন্ডিয়া কোম্পানির কাছে প্রেরিত  জেমস অগাস্টাস হিকির বিল কারাগারে বন্দী  থাকার সময় ১৭৭৭ খ্রিস্টাব্দে  তিনি একটি মুদ্রণযন্ত্র সংগ্রহ করে ছাপাখানার কাজ শুরু করেন। ১৭৭৮ খ্রিস্টাব্দে এক আইনজীবী উইলিয়াম হিকি (যিনি ভুলক্রমেও  তার আত্মীয় ছিলেন না) মারফত দেনা ও কারাবাস হতে মুক্তির আবেদন করেন।
হিকির বেঙ্গল গেজেট
থাম্ব|হিকির বেঙ্গল গেজেটের প্রথম পৃষ্ঠা, ১০ই মার্চ, ১৭৮১। হেইডেনবার্গ বিশ্ববিদ্যালয়ের সংগ্রহ থেকে ১৭৮০ খ্রিস্টাব্দের ২৯ শে জানুয়ারি হিকি বেঙ্গল গেজেটের প্রকাশনা শুরু করেন। প্রথমে তিনি নিরপেক্ষ সম্পাদনার নীতি অবলম্বন করে চলতে থাকেন, কিন্তু যখন জানলেন তার প্রতিপক্ষ  'ইণ্ডিয়া গেজেট' প্রকাশ করতে চলেছেন তখন তিনি  ইষ্ট ইণ্ডিয়া কোম্পানির এক কর্মচারী সাইমন ড্রজ যিনি ইণ্ডিয়া গেজেটের সম্পাদকের সহায়তা করছেন এবং ওয়ারেন হেস্টিংসের স্ত্রী মেরিয়ান হেস্টিংসের  বিরুদ্ধে  উৎকোচের কারণ  দেখিয়ে অভিযোগ  করেন। হিকির এই অভিযোগের প্রতিশোধ নেওয়ার জন্য হেস্টিংস ডাক মারফত তার সংবাদপত্র পাঠানো নিষেধ করেন। এর ফলে হিকি হেস্টিংসের এই আদেশটিকে বাক-স্বাধীনতা হরণ, দুর্নীতি, স্বৈরাচার এমনকি কর্মহীনতা নিয়ে দাবী পেশ করেন।  হিকি কলিকাতার অন্যান্য ব্রিটিশ নেতার বিরুদ্ধে দুর্নীতিরও অভিযোগ করেছিলেন, যার মধ্যে ফোর্ট উইলিয়ামের সুপ্রিম কোর্টের বিচারিক আদালতের প্রধান বিচারপতি, এলিয়াহ ইম্পি এবং প্রোটেস্ট্যান্ট মিশনের নেতা জোহান জাকারিয়া কিরনান্দারও ছিলেন । হিকি'র সম্পাদকীয় স্বাধীনতা স্বল্পকালীন ছিল কারণ হেস্টিংস এবং কিরানান্ডার তাকে আপত্তিজনক অভিযোগে মামলা করেছিলেন।১৭৮১ খ্রিস্টাব্দের জুন মাসে আদালতের  চারটি নাটকীয়  বিচারে সুপ্রিম কোর্ট  হিকিকে  দোষী সাব্যস্ত করে কারাদণ্ডে দণ্ডিত করে। হিকি কারাগারে থেকেই সংবাদপত্র মুদ্রণ করতে থাকেন এবং হেস্টিংস ও অন্যান্যদের বিরুদ্ধে ক্রমাগত দুর্নীতির অভিযোগ আনতে থাকেন। কিন্তু শেষে হেস্টিংসের আনা নতুন আইনি প্রক্রিয়ায় আর অগ্রসর হতে পারলেন না। সুপ্রিম কোর্টের আদেশ বলে পত্রিকা ও প্রেস বাজেয়াপ্ত হলে ১৭৮২ খ্রিস্টাব্দের ৩০ শে মার্চ হিকির  বেঙ্গল গেজেটের প্রকাশনা বন্ধ হয়ে যায়।
উত্তরাধিকার
যদিও তার পত্রিকাটি ভারতের তৎকালীন গভর্নর জেনারেল ওয়ারেন হেস্টিংস অপছন্দ করতেন, হিকি পথ প্রদর্শক হয়ে একাধিক ভারতীয়কে সংবাদপত্র শুরু করতে প্রভাবিত করেছিলেন। হিকি'র প্রিন্টিং অফিস ছিল পরবর্তী প্রিন্টারদের প্রশিক্ষণের ক্ষেত্র, যা তাদের নিজস্ব সংবাদপত্র প্রকাশে সহায়তা করে  বাংলায় এক প্রাণবন্ত সংবাদপত্রের পরিস্থিতি সৃষ্টি করেছিল। হিকির কোন ছবি এখন পাওয়া যায় না, তবে তার স্বাক্ষর এবং হস্তাক্ষর পুরানো নথিতে পাওয়া যায়।
খুনজা হুমায়ুন বেগম
খুনজা হুমায়ুন বেগম, যিনি কুর্জা সুলতানা, খানজাদা হুমায়ুন সুলতানা এবং খুনজাহ হুমায়ুন (১৫৭১ সাল) নামেও পরিচিত, তিনি ১৫৬৫ সাল থেকে ১৫৭১ সাল পর্যন্ত ছিলেন আহমেদনগর সালতানাতের রিজেন্ট, তিনি নিজের ছেলে সুলতান মুর্তজা নিজাম শাহের নাবালকত্বের সময় এই দায়িত্ব পালন করেছিলেন।
জীবন
খুনজা হুমায়ুন বেগম প্রথম সুলতান হোসেন নিজাম শাহের সাথে বিবাহ বন্ধনে আবদ্ধ হন। তাঁর পুত্রের নাম ছিল প্রথম মুর্তজা নিজাম শাহ।